کۆمپانیای نەفتی "DNO" لە بەیاننامەیگ رەسیە ئاژانس شەفەق نیوز وت:  خوەی و کۆمپانیای Gulf Keystone Petr بەریتانی بەرهەمیان لە هەرێم کوردستان خەنە ناو تانکەر ئەمارکردن، دویای ئەوەگ هەناردەکردن نەفت عراق ئەرا تورکیا وەڕی جیهان لە رووژ ٢٤ ئادار وسیا، "DNO" لە ٢٥ ئادار دەسکردە ئەمارکردن نەفت خام لەناو تانکەرەیلیگ ک توەنن بەرهەم چەن رووژیگ لە کێلگەی تاوکی و بیشگابیر هەڵگرن.
کۆمپانیای "ستاندرد ئاند بورز" لە بەیاننامەیگ رەسیە ئاژانس شەفەق نیوز وت: حکومەت هەرێم کوردستان رینما دادە کۆمپانیای دی. ئێن. ئۆ ، وە وسیان وەختانەیگ ئەرا هەناردەیل وەڕی لویلەی نەفت کورد وەرەو تورکیا.
دیاری کرد ک "جلف كيستون" ری وە وەردەوامبوین لە بەرهەمکردن وە ریژەی کەمیگ لەی رووژەیلە دەێد، ئیجا کۆمپانیاگە بەرهەمی بەسێد.
وتیش: تا ئیسە دیار نییە کەی کار هەنارەکردن گلەو خوەێد، کۆمپانیای جلڤ کیستون مەزەنە کەێد وسیان هەناردە وەختانە بوود، لەبان قسەیل وەرپرسەیلیگ لە بەغداد و هەولێر.
